बाल सिर्जनालय र दुर्गा च्याम्पियन
बाल सिर्जनालय काठमाडौं र दुर्गा मावि रौतहटले कोकाकोला अन्तर विद्यालय राष्ट्रिय फुटबल प्रतियोगिताको उपाधि जितेका छन् । 
काठमाडौं — बाल सिर्जनालय काठमाडौं र दुर्गा मावि रौतहटले कोकाकोला अन्तर विद्यालय राष्ट्रिय फुटबल प्रतियोगिताको उपाधि जितेका छन् ।  ब्वाइजतर्फ फाइनलमा प्रतिक आले मगरको ७२ औं मिनेटको गोलमा बाल सिर्जनालयले एभरेस्ट मावि सर्लाहीलाई १–० ले पराजित गर्‍यो । गल्र्सको फाइनलमा दुर्गा माविले भुम्रे मावि स्याङ्जालाई ७–० ले पराजित गर्दै उपाधि रक्षा गर्‍यो । उसको जितमा निकिता थोकरले चार, रश्मीकुमारी घिसिङले दुई र दिलकुमारी रानामगरले एक गोल गरे । तेस्रो स्थानको खेलमा सेतीदेवी शारदा मावि सिन्धुपाल्चोकले श्री शंकर सरस्वती मावि कैलालीलाई टाइब्रेकरमा ३–२ ले हराएको थियो । निर्धारित समयमा दुवै टोलीले गोल गर्न नसकेपछि खेल टाइब्रेकरमा पुगेको थियो ।दुवै विधाका विजेता टोलीले समान ३ लाख रुपैयाँ पुरस्कार प्राप्त गरे । उपविजेताले १ लाख र तेस्रो स्थान हासिल गर्ने टोलीले ५० हजारमा चित्त बुझाए ।व्यक्तिगत उपाधि गोलरक्षक सुरेश लामा (बाल सिर्जनालय), सावित्री किसन (भुम्रे)डिफेन्डर आकाश श्रेष्ठ (एभरेस्ट), सुरक्षा सिंह (शंकर सरस्वती)मिडफिल्डर अन्जिल लामा (बाल सृजनालय), प्रीति राई (सेतीदेवी शारदा)फरवार्ड एन्जल भण्डारी (भानुभक्त स्मृति), निकिता थोकर (दुर्गा)प्रशिक्षक अमर शेर्पा (बाल सिर्जनालय), नूरराज काफ्ले (दुर्गा)फेयर–प्ले स्कोलर्स होम बोर्डिङ, शंकर सरस्वती